b'\n_START_ARTICLE_\nKonstantinov steber\n_START_SECTION_\nOpis\n_START_PARAGRAPH_\nPorfirni steber je danes visok 35 metrov; prvotno je bil visok vsaj 45 metrov, saj se bil za tri porfirne valje vi\xc5\xa1ji in ni bil za dva metra pogreznjen v zemljo. Na njem je prvotno stal kolosalni kip gr\xc5\xa1kega son\xc4\x8dnega boga Apolona. Leta 1106 je mo\xc4\x8dno neurje z vrha stebra odpihnilo kip in tri nivoje stebra. Cesar Manuel Komnenos je dal steber obnoviti in na vrh postavil zlati kri\xc5\xbe. Dodal je tudi spominski napis, ki se je glasil: "Zvesti Manuel je obogatil to sveto umetni\xc5\xa1ko delo, ki ga je po\xc5\xa1kodoval \xc4\x8das." - kar jasno nakazuje, da so v kr\xc5\xa1\xc4\x8danskem vzhodnorimskem imperiju spo\xc5\xa1tovali pogansko anti\xc4\x8dno tradicijo. Obro\xc4\x8de med nivoji stebra so okra\xc5\xa1evali bronasti reliefi olj\xc4\x8dnih vencev, ki so jih oropali v \xc4\x8detrtem kri\xc5\xbearskem pohodu, zlati kri\xc5\xbe pa so s stebra odstranili Osmani leta 1453.'